== Flypioneren ==
[[Fil:1946-07-11 Hughes Plane Crash.ogv|thumb|thumbtime=3|left|1946 nyhedsreport]]
Hughes var en stor flyentusiast, og [[fredag]] d. [[13. september]] [[1935]] satte han med sit eget [[fly]] [[Hughes H-1|H-1 Racer]] ny hastighedsrekord med 566 km/t. I [[april]] [[1939]] blev Howard Hughes største aktionær i flyselskabet Transcontinental & Western Air. Selskabet blev senere omdøbt til Trans World Airlines. Den [[7. juli]] [[1946]] var Howard Hughes ved at miste livet, da han prøvefløj et eksperimentelt spionfly (XF-11) for den [[amerikanske hær]]. Kvæstelserne var meget omfattende, herunder et knust [[kraveben]], 24 knuste [[ribben]], 16 tredjegradsforbrændinger, og hans [[brystkasse]] faldt sammen, så hans hjerte forrykkede sig til højre side af kroppen. Da han lå på hospitalet, kunne han ikke lide designet på den hospitalsseng, han lå i. Derfor opfordrede han ingeniører til at designe en "skræddersyet" seng, forsynet med rindende varmt og koldt vand, bygget i seks afdelinger og drevet af 30 elektromotorer. Da han var på hospitalet, fik han i hemmelighed også plastikoperationer.<ref>[http://www.check-six.com/Crash_Sites/XF-11_crash_site.htm Crash of the XF-11<!-- Bot genereret titel -->]</ref>
Erhvervsliv Teknologi Naturvidenskab